Video Meciul dintre Sorana Cîrstea şi Madison Keys de la Roma, întrerupt de doi activişti de mediu. Au aruncat cu confetti şi au încercat să se lege de fileu
Momente incredibile filmate la meciul Soranei Cîrstea de la turneul de tenis de la Roma.
Doi activişti de mediu au intrat pe teren în timpul meciului ei cu Madison Keys şi au aruncat confetti. Unul chiar a încercat să se lege de fileu. Partida a fost întreruptă o jumătate de oră din această cauză. După ce a fost reluată, Sorana a pierdut meciul.
Keys conducea cu 6-2 3-1 când două persoane purtând veste portocalii au intrat pe teren și au aruncat confetti. Alții s-au legat de tribună înainte să sosească poliția și pompierii.
Protestatarii au fost scoși de pe teren, iar Keys a învins-o pe Cîrstea cu 6-2, 6-1.